Diari Oficial de la Generalitat Valenciana


Sumari del DOGV 8242, del 26-02-2018 (2018/1836)

Suspensió de llicències d'implantació de nous usos terciari hoteler en l'àmbit del Pla especial de protecció de Ciutat Vella en elaboració.
-------------------------------------------------------------------------------------------------------------------------------------------

### Dades del document

Número de DOGV
:   8242

Data del DOGV
:   26-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1836


Data del document
:   22-02-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Suspensió de llicències d'implantació de nous usos terciari hoteler en l'àmbit del Pla especial de protecció de Ciutat Vella en elaboració. [2018/1836]  
El Ple de l'Ajuntament, en sessió de 22 de febrer de 2018, ha adoptat l'acord que, en la part dispositiva, diu el següent:  
«Únic. Suspendre la tramitació i l'atorgament de les llicències i declaracions responsables d'obres i activitats per a la implantació de nous usos terciari hoteler que se sol·liciten a partir de la data de publicació d'aquest acord en el Diari Oficial de la Generalitat Valenciana, en l'àmbit del Pla especial de protecció de Ciutat Vella actualment en elaboració i que es grafia en el plànol adjunt, tot això de conformitat amb el que s'estableix en l'article 64.1 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), i a fi de facilitar l'estudi de la revisió de l'ordenació urbanística.  
La suspensió no afecta les sol·licituds presentades abans d'aquesta data, sempre que en el moment de la suspensió compten amb la documentació preceptiva per a la tramitació de conformitat amb el que s'estableix en l'article 219.3 de la LOTUP, ni els immobles que tinguen assignat l'ús terciari exclusiu pel planejament vigent.»  
  
Contra l'acte administratiu més amunt transcrit, el qual és definitiu pel que fa a la via administrativa, i d'acord amb les disposicions establides en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, reguladora de la jurisdicció contenciosa administrativa, vosté podrà interposar un dels recursos següents:  
a) Amb caràcter potestatiu, recurs de reposició davant el mateix òrgan que va dictar l'acte contra el qual es recorre, dins el termini d'un mes comptador des de l'endemà de la recepció de la present notificació.  
Transcorregut un mes des de l'endemà de la interposició del recurs de reposició sense que haja estat resolt, caldrà entendre que el susdit recurs haurà estat desestimat, per la qual cosa podrà interposar recurs contenciós administratiu, a la seua elecció, davant el Jutjat de la Jurisdicció Contenciós-administrativa de València o davant el Jutjat de la Jurisdicció Contenciós-administrativa del seu propi domicili, dins el termini de sis mesos, des de la dita presumpta desestimació.  
b) Recurs contenciós administratiu, a la seua elecció, davant el Jutjat de la Jurisdicció Contenciós-administrativa de València o davant el Jutjat de la Jurisdicció Contenciós-administrativa del seu propi domicili, dins el termini de dos mesos comptadors des de l'endemà de la recepció de la present notificació.  
Tot això sense perjuí de poder exercitar qualsevol altre recurs o acció que estime procedent.  
  
València, 22 de febrer de 2018.- El secretari de l'àrea I: Manuel Latorre Hernández.